**Магистърска програма: Език и култура (английски език)**

*Срок на обучение*: 3 семестъра

*Форма на обучение*: редовна

*Ръководители:*

проф. д-р Корнелия Славова - [kdslavova@uni-sofia.bg](applewebdata://74FBFA9B-CC3F-476C-9289-21128FDE4BAD/%22mailto:)

      доц. д-р Александра Багашева - a.bagasheva@uni-sofia.bg

*тел.:* 9308 314

За повече информация:

[https://languageandculture.edublogs.org/](applewebdata://74FBFA9B-CC3F-476C-9289-21128FDE4BAD/%22)

[www.facebook.com/ma.language.and.culture](http://www.facebook.com/ma.language.and.culture%22%20%5Ct%20%22_parent)

Програмата предлага специализирана професионална подготовка по широк спектър от лингвистични и социокултурни дисциплини, свързани с общуването на английски език, както и с мултикултуралното и езиковото многообразие в съвременния свят. Тя е интердисциплинарна и цели да осигури отлично владеене на английски език, задълбочени познания за англоезичните култури и литератури, както и за междукултурната комуникация, където англо-американският опит предлага водещи модели. Обучението разширява филологическата подготовка на студентите, развива тяхното критично мислене и аналитични умения за работа на ниво текст и дискурс, визуални и културни практики, отговарящи на нуждите на съвременното общество – особено в сферата на творческите и културните индустрии.

Програмата е отворена и се предлага на бакалаври по: а) английска или друга филология, които желаят да повишат образователната си степен и да специализират в различни области на лингвистиката и англоезичните култури и литератури /специалисти/ и б) друга, нефилологическа специалност /неспециалисти/. За кандидатите с нефилологическа подготовка се предвиждат допълнителни курсове по английски език и базови филологически знания и умения, които подготвят включването им в основния курс на обучение.

Принципът за гъвкавост на обучението позволява на студентите да избират курсове според своите интереси и потребности, като спазват изискванията за броя кредити, които трябва да наберат от задължителните и избираемите дисциплини. Някои от курсовете се предлагат в *е-формат,* което дава допълнителни възможности на студентите да организират своята учебна програма, да усъвършенстват изследователските си умения и да навлязат в дигиталната хуманитаристика.

Обучението е изцяло на английски език и е отворено към чуждестранни студенти. Програмата предлага също изучаване на втори чужд език. Курсовете се водят от преподаватели от катедра „Англицистика и американистика“, както и от чуждестранни гост-лектори. Магистърска степен се получава след успешна защита на дипломна работа на английски език.

Магистрантите могат да участват в програмата за студентски обмен ЕРАЗЪМ+ и да набавят част от необходимите кредити от университети в други страни. Програмата служи и като солидна основа за продължение на обучението в докторската степен.

Всички кандидати за програмата /държавна поръчка и платено обучение/ се явяват на **интервю** на английски език. Бакалаврите-нефилолози представят и **мотивационно писмо** на английски език (около 2 стр.) с мотивите си за избора на програмата и предпочитанията си. Критериите, въз основа на които се прави подборът на кандидати, включват: равнище на владеене на английски език и култура на комуникативно поведение; обща лингвистично-културологична осведоменост и доколко интересът към програмата е обвързан с нуждите на кандидата за професионалната му реализация или научноизследователското му развитие.